
Republika e Kosovës
Republika Kosovo - Republic of Kosovo
Qeveria – Vlada – Government
Ministria e Mjedisit dhe Planifikimit Hapësinor
Ministarstvo Životne Sredine i Prostornog Planiranja
Ministry of Environment and Spatial  Planning

UDHËZUES PËR APLIKANTËT
Për Skemën e Subvencioneve për Start-up dhe Ndërmarrje për Riciklim dhe Ekonomi Qarkore
1. Përmbledhje
Ky udhëzues sqaron mënyrën e përgatitjes së aplikimit, kërkesat minimale, strukturën e projektit, buxhetin dhe kriteret e vlerësimit.
2. Si të ndërtohet ideja
· Identifikoni problemin konkret të menaxhimit të mbeturinave.
· Përshkruani zgjidhjen dhe çfarë është e re/inovative në të.
· Shpjegoni si do të zbatohet në praktikë dhe cilat janë kapacitetet teknike.
· Përcaktoni rezultatet dhe indikatorët që mund të maten.
· Shpjegoni si projekti mund të vazhdojë pas subvencionit, qëndrueshmërinë dhe mundësinë e replikimit.
· Lidheni çdo shpenzim të buxhetit me një aktivitet dhe rezultat.
3. Struktura minimale e projektit
	Seksioni
	Çfarë duhet të përmbajë

	Problemi
	Dëshmi/arsyetim për problemin dhe lidhja me mbeturinat.

	Zgjidhja
	Përshkrim konkret i produktit/shërbimit/procesit.

	Aktivitetet
	Hapat kryesorë dhe mënyra e realizimit.

	Rezultatet
	Rezultate konkrete dhe të matshme.

	Indikatorët
	Tregues sasiorë/cilësorë dhe mënyra e verifikimit.

	Biznesi
	Qëndrueshmëria dhe potenciali për rritje.

	Komuniteti
	Si përfshihen banorët e lagjes/fshatit ose komuniteti relevant.

	Rreziqet
	Rreziqet kryesore dhe masat parandaluese/korrigjuese.

	Buxheti
	Kosto të arsyeshme, të lidhura drejtpërdrejt me projektin.



4. Gabime që duhet të shmangen
Probleme të përshkruara në mënyrë të përgjithshme pa rezultat të matshëm;
· Buxhet pa lidhje me aktivitetet;
· Shpenzime që nuk justifikohen nga projekti;
· Mungesë e planit të zbatimit;
· Mungesë e shpjegimit për vazhdimësinë pas subvencionit;
· Mosdeklarimi i konfliktit të interesit ose financimit të dyfishtë.
5. Kriteret
· Aplikimi vlerësohet në 100 pikë dhe duhet të arrijë së paku 70 pikë. 
· [bookmark: _heading=h.m5k1549hu7xd]Kriteret dhe pikët janë të përcaktuara në TeR. 

